
Narva Linnavolikogu 30.11.2006 otsuse nr 216
„Munitsipaaleluruumi Aleksander Puškini tn 51-107 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Narva linna omandis on asustamata ühetoaline korter aadressil Aleksander Puškini tänav 51-107, Narva (üldpind 29,6 m2). 

Narvas Aleksander Puškini tänav 51-107 asuv munitsipaaleluruum on Narva Linnavolikogu 30.11.2006 otsusega nr 216 tunnistatud võõrandamisele mittekuuluvaks.

Kõnealuse munitsipaaleluruumi tehniline seisund nõuab investeeringute tegemist. Seisuga  01.12.2019.a. on eluruumi majanduskulude võlgnevus 233,99 eurot. Arvestades nimetatud korteri üldandmeid, iseloomustust, tehnilist seisukorda ja võlgnevuse summat on otstarbekas võõrandada nimetatud eluruum avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada kehtetuks Narva Linnavolikogu 30.11.2006 otsus nr 216 „Munitsipaaleluruumi Aleksander Puškini tn 51-107 Narvas võõrandamisele mittekuuluvaks tunnistamine“. 

Nimetatud küsimus vaadati läbi 10.09.2019 toimunud Narva Linnavalitsuse eluasemekomisjoni koosolekul, kus otsustati teha Narva Linnavalitsusele ettepanek tunnistada vastav otsus kehtetuks. 

2. Õiguslikud alused
Narva Linnavolikogu 23.12.2004. a määrusega nr 61/47 kinnitatud “Narva linna omandis olevate eluruumide valdamise, kasutamise ja käsutamise korra” punktile 11 kohaselt võib asustamata eluruumid Narva Linnavalitsuse korraldusega tunnistada võõrandamisele mittekuuluvateks ning anda kehtestatud korras üürile.
Haldusmenetluse seaduse  § 64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus

Tunnistada kehtetuks Narva Linnavolikogu 30.11.2006 otsus nr 216 „Munitsipaaleluruumi Aleksander Puškini tänav 51-107 Narva võõrandamisele mittekuuluvaks tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

